Elan Grug Muse

Bardd ac awdur yw Grug Muse. Cafodd ei magu yn Nyffryn Nantlle a bu'n astudio Gwleidyddiaeth ym Mhrifysgol Nottingham ac yn y Weriniaeth Tsiec. Ochr yn ochr a'i hysgrifennu, bu'n gweithio ar brosiectau'n ymwneud â newid hinsawdd. Enillodd Grug gadair yr Urdd y 2013. Cyn hynny enillodd gadair yr ifanc yn Eisteddfod Llanllyfni yn 2010 a medal yr ifanc yn Eisteddfod Dyffryn Ogwen yn 2010. Mae wedi cyhoeddi sawl papur ac erthygl mewn cyhoeddiadau Cymraeg a Saesneg ac mae'n ysgrifennu blog yn gyson. Mae hi hefyd yn awdur rhyddiaith ac wedi dod i'r brig gyda'i straeon byrion yn yr Urdd. Roedd hi hefyd yn un o sylfaenwyr y cylchgrawn llenyddol ar-lein y Stamp, ac mae'n dal i fod yn un o olygyddion y grŵp. Cyhoeddwyd y gyfrol Cyfres Tonfedd Heddiw: Ar Ddisberod gan Cyhoeddiadau Barddas yn 2017. Cyhoeddwyd ei chyfrol o gerddi merch y llyn yn 2021, a aeth ymlaen i ennill categori barddoniaeth Llyfr y Flwyddyn 2022. Roedd hi'n un o olygyddion y gyfrol Welsh (Plural): Essays on the Future of Wales (2022). Mae'n aelod o dîm y Gwylliaid Cochion ar Dalwrn y Beirdd. Yn 2025 cyhoeddodd gyfrol o ysgrifennu taith Croesi: Cyfandir ar Ddwy Olwyn